
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέος δημόσιας δασικής έκτασης 
στη θέση Αλωνες της Κοινότητας Μεσαγρού - Αίγι¬ 
νας Νομ. Αττικής .;.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή «Πο- 
σειδωνία» του Δήμου Κορινθίων (Ν. Κορινθίας) για 


την εκτέλεση επείγοντος στεγαστικού προγράμμα¬ 
τος «ΚΟΡΙΝΘΟΣ IV» του Οργανισμού Εργατικής Κα¬ 
τοικίας (Ο.Ε.Κ.) και καθορισμός όρων και περιορι¬ 
σμών δόμησης αυτού. 2 

Έγκριση πραγματοποίησης μεταφοράς συντελεστή 
δΙΗιη<πκ σε ακίνητο που βρίσκεται εντός του ρυμο¬ 
τομικού σχεδίου του Δήμου Ηλιούπολης (Ν. Αττι¬ 
κής) . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/2260 (1) 

Κήρυξη ως αναδασωτέας δημόσιας δασικής έκτασης στη 
θέση Αλωνες της Κοινότητας Μεσαγρού - Αίγινας Νομ. 
Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188-205 του Ν.Δ. 86/69 «περί Δασικού 
Κώδικος» και αρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 
δόθηκε σε εκτέλεση αυτού. 


2) Τις εξής διαταγές του Υπουργείου Γεωργίας: 

α) 160417/1180/9.7.1980. 

β) 182447+3049/24.9.1980. 

γ) 141823/24.2.1983. 

δ) 80300/4928/5.8.1991. 

3) Την πρόταση που υποβλήθηκε με την 7186/2.11.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 2495 τ.μ. που καλύπτονταν από αεί¬ 
φυλλα πλατύφυλλα θαμνώδους μορφής και εκχερσώθηκε 
από τους Νικ. Αντ. Ζαραβέλα και Αικατερίνη συζ. Παν. 
Γαμβρούδη - Ζαραβελια, από τον Ιούνιο 1992 και εφεξής: 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε παράνομη δασική έκταση 2.495 τ.μ. 

Η έκταση αυτή, που βρίσκεται στη θέση Αλωνες της πε¬ 
ριφέρειας της Κοινότητας Μεσαγρού - Αίγινας, Νομού Πε- 
ραιά, καλυπτόταν από αείφυλλα πλατύφυλλα (σχίνα - 
πρίνα - ασπάλοθοι) και εκχερσώθηκε παράνομα από τους: 

α) Νικόλαο Αντ. Ζαραβέλα, Ορφέως 5 - Αμφιαλη και β) 
Αικατερίνη συζ. Παν. Γαμβρούδη - Ζαραβελου - Κ. Πα- 
λαμά 4 - Νίκαια Πειραιά. 

Σχετικό το σχεδιάγραμμα με κλίμακα 1:500, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Η, Α και με όρια: 

Ανατολικά: Με δασική έκταση. 

Δυτικά: Ομοίως. 

Βόρεια: Ομοίως. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Δεκεμβρίου 1993 

Ο Νομάρχης 
ΝΙΚ. ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή «Ποσει- 
δωνία» του Δήμου Κορινθίων (Ν. Κορινθίας) για την 
εκτέλεση επείγοντος στεγαστικού προγράμματος 
«ΚΟΡΙΝΘΟΣ IV» του Οργανισμού Εργατικής Κατοικίας 
(Ο.Ε.Κ.) και καθορισμός όρων και περιορισμών δόμη¬ 
σης αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί- 
ηση και συμπλήρωση πολεοδομικών διατάξεων, ρύθμιση 
σύναψών θεμάτων και θεμάτων του Ταμείου Νομικών» (Α' 
4). 

2. Τις διατάξεις του άρθρου 3 του Ν.Δ/τος της 
17.7.1923 (Α' 228) «Περί σχεδίων πόλεων κλπ.» όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 7,8,9 και 16 του Ν. 1577/ 
1985 «Γενικός Οικοδομικός Κανονισμός» (Α’ 210) όπως 
τροποποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχτικές διατάξεις» 
(Α' 141) και το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις του εδ. ιδ της παρ. 1 του άρθρου 23 Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 110/18.5.1992 γνωμοδότηση του Δημοτικού 
Συμβουλίου Κορινθίων. 

6. Την 5/11.6.1993 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος Ν. Κορινθίας. 

7. Την 150/συν. 13η/11.3.1992 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 686/1993 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή «Ποσειδω- 
νία» του Δήμου Κορινθίων (Ν. Κορινθίας) για την εκτέλεση 


του επείγοντος στεγαστικού προγράμματος «ΚΟΡΙΝΘΟΣ 
IV» του Οργανισμού Εργατικής Κατοικίας (Ο.Ε.Κ.) με τη 
δημιουργία: 

α) των 1, 2, 4 και 5 οικοδομικών τετραγώνων με χρήση 
κατοικίας. 

β) του 3 οικοδομικού τετραγώνου για την ανέγερση κα¬ 
ταστημάτων και αίθουσας συγκεντρώσεων. 

γ) οδών, πεζοδρόμων, κοινοχρήστων χώρων, χώρων 
στάθμευσης αυτοκινήτων, χώρων πρασίνου, χώρου άθλο- 
παιδειών. 

όπως οι ρυθμίσεις αυτές φαίνονται στο σχετικό χρωμα¬ 
τισμένο πρωτότυπο διάγραμμα σε κλίμακα 1:500 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 100436/1993 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Στο πρόσωπο των οικοπέδων, οικοδομημένων ή μη, επι¬ 
βάλλεται προκήπιο πλάτους τεσσάρων (4,00) μέτρων 
όπως φαίνεται στο ανωτέρο διάγραμμα του άρθρου 1. 

Άρθρο 3 

Οι όροι και περιορισμοί δόμησης των οικοδομικών τε¬ 
τραγώνων που καθορίζονται με το προηγούμενο άρθρο 
ορίζονται ως εξής: 

1. Μέγιστο ποσοστό κάλυψης: Τριάντα πέντε τοις 
εκατό (35%) της επιφάνειας τους. 

2. Ο συντελεστής δόμησης ορίζεται ως εξής: 

α) Για τα 1 και 4 οικοδομικά τετράγωνα: σε εξήντα πέντε 
εκατοστά (0,65). 

β) Για τα 2 και 5 οικοδομικά τετράγωνα: σε πέντε δέ¬ 
κατα (0,5). 

γ) Για τα 3 οικοδομικό τετράγωνο: σε τρία δέκατα (0,3). 

3. α) Μέγιστο επιτρεπόμενο ύψος των ανεγερθησομέ- 
νων κτιρίων - κατοικιών οκτώ μέτρα και πενήντα εκατοστά 
του μέτρου (8,50 μ.) συμπεριλαμβανομένου και του 
ύψους της στέγης η οποία είναι υποχρεωτική. 

β) Μέγιστο επιτρεπόμενο ύψος των κτιρίων - καταστη¬ 
μάτων και της αίθουσας συγκεντρώσεως επτά μέτρα 
(7,00 μ.) συμπεριλαμβανομένου και τους ύψους της στέ¬ 
γης η οποία είναι υποχρεωτική. 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ ΛΑΛΚ2ΤΗΣ 

(3) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Ηλιούπολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κλπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

5. Την από 5.11.1991 αίτηση του Διονυσίου Δανάλη ο 
οποίος ενεργεί ως πληρεξούσιος των Θεμιστοκλή Σωτη- 
ριάδη και θάλειας Σωτηριάδη. 

6. Τις από 23.4.1992, 24.6.1992 και 20.6.1992 υπεύ¬ 
θυνες δηλώσεις των Φωτίου Πλακογιάννη, Μερόπης Γαρ- 
γαλά και Γεωργίου Βέτσικα. 

7. Την από 27.3.1992 αίτηση του Βασιλείου Πλακο- 
γιάννη. 

8. Την 422/συν. 48η/22.7.1993 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

9. Την 35474/30.9.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 
Υπουργού Περιβάλλοντος Χωροταξίας κ&ι Δημοσίων Έρ¬ 
γων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 
11.12.1989 Π.Δ/γμα (Δ' 13) από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
Κηφισιάς (Ν. Αττικής) επί των οδών Νεκταρίου και Νέστω- 
ρος για το οποίο έχει εκδοθεί ο 3049/1991 σχετικός τί¬ 
τλος δικαιώματος μεταφοράς συντελεστή δόμησης στο 
όνομα των θάλειας Σωτηριάδη (ψιλή κυριότητα) και Θεμι¬ 
στοκλή Σωτηριάδη (επικαρπία), σε άλλο ακίνητο (ωφελού¬ 
μενο) που βρίσκεται εντός του ρυμοτομικού σχεδίου του 
Δήμου Ηλιούπολης (Ν. Αττικής) επί της οδού Πρωτοπαπά 
αρ. 20 (Ο.Τ. 164), φερόμενο ως ιδιοκτησία του Πλακο- 
γιάννη Βασιλείου, όπως το ωφελούμενο ακίνητο φαίνεται 
με στοιχεία Α, Β, Γ, Δ, Ε, Ζ, Η, Α), στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 107575/1993 πράξη του και που αντίτυπό του σε 


φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης είναι 
8,98 τ.μ. που αντιστοιχεί σε 5,30 τ.μ. του βαρυνομένου 
ακινήτου. 

3. Τα ειδικότερα στοιχεία του ωφελουμένου ακινήτου 
μετά την μεταφορά του συντελεστή δόμησης είναι τα 
εξής: 

α) Εμβαδόν οικοπέδου: 514,50 τ.μ. 

β) Ποσοστό κάλυψης: 45%. 

γ) Συντελεστής δόμησης: 1,22. 

δ) Μέγιστο επιτρεπόμενο ύψος του ανεγερθησομένου 
κτιρίου: επτά μέτρα και σαράντα εκατοστά του μέτρου 
(7,40 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 107575/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στις μερίδες των δικαιού¬ 
χων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 3049/ 
1992 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2 

1. Ακυρώνεται ο 3049/1992 ονομαστικός τίτλος δικαι¬ 
ώματος μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με¬ 
ταφοράς συντελεστή δόμησης στο όνομα των θάλειας 
Σωτηριάδη (ψιλή κυριότητα) και θεμιστοκή Σωτηριάδη 
(επικαρπία), σε αντικατάσταση του 3049/1992 ονομαστι¬ 
κού τίτλου, για το υπολειπόμενο και μη χρησιμοποιηθέν 
εμβαδόν 1,65 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

